Guptas wil energiemaatskappy op aandelebeurs noteerUraanmyn in Australië ter illustrasie Foto: theaustralian.com.au Die Gupta-familie is van plan om ŉ uraanmyn op die JSE te noteer om R800 miljoen van beleggers in te vorder, het Beeld Saterdag berig. Die Guptas sal op 28 November die energiemaatskappy Oakbay Resources and Energy op die JSE noteer om die Dominium-uraanmyn te ontwikkel. Oakbay Resources besit Dominium, en pres. Jacob Zuma se seun, Duduzane, was ŉ direkteur by die maatskappy wat Oakbay Resources besit. Dit kom ná berigte verlede maand dat Suid-Afrika ŉ grootskaalse kernkragprogram wil aanpak. Die Guptas se houermaatskappy, Oakbay Investments, het Vrydag in ŉ verklaring gesê hy doen ŉ lewensvatbaarheidstudie in die lig van die verwagte verhoogde aanvraag na uraan.